6. ΑΝΑΚΟΙΝΩΣΙΣ ΥΠΟΥΡΓΟΥ ΕΞΩΤΕΡΙΚΩΝ της 3/12 Μαρτ. 1975 (ΦΕΚ Α΄ 42 ) Περί ενάρξεως ισχύος των πρωτοκόλλων υπ’  αριθ. 2, 3, και 5 της Συμβάσεως Δικαιώματος Ανθρώπου. Το Υπουργείον Εξωτερικών ανακοινοί ότι, την 8ην Ιαν. 1975, εγένετο εν Στρασβούργω και εις την έδραν του Συμβουλίου της Ευρώπης , η υπό της Ελλάδος κατάθεσις του οργάνου επικυρώσεως των κατωτέρω συμπληρωματικών πρωτοκόλλων εις την Σύμβασιν περί προασπίσεως των Δικαιωμάτων του ανθρώπου και των θεμελιωδών ελευθεριών: -Του υπ’ αριθ. 2 της 6ης Μαΐου 1963 αφορώντος εις την αρμοδιότητα του Ευρωπαικού Δικαστηρίου Ανθρωπίνων Δικαιωμάτων δια την παροχήν γνωμοδοτήσεων, -του υπ’ αριθ. 3 της 6ης Μαΐου 1963 αφορώντος εις την τροποποίησιν των άρθρ. 29,30 και 34 της Συμβάσεως περί προασπίσεως των δικαιωμάτων του ανθρώπου και των θεμελιωδών ελευθεριών, -του υπ’ αριθ.5 της 20ης Ιαν.1966 αφορώντος εις την τροποποίησιν των άρθρ. 22 και 40 της Συμβάσεως περί προασπίσεως των δικαιωμάτων του ανθρώπου και των θεμελιωδών ελευθεριών, Τα ως άνω Πρωτόκολλα, κυρωθέντα δια του υπ’ αριθ. 215 Ν. Δ/τος της 7ης Δεκ. 1974, δημοσιευθέντος εις το υπ’ αριθ. 365 ΦΕΚ τεύχος Α΄της 7ης Δεκ. 1974, ετέθησαν εν ισχύϊ ως προς την Χώραν μας από της 28ης Νοεμ. 1974. 